Source: http://www.radioresita.ro/331867/fotbalistul-victor-lolea-de-la-csm-resita-participa-la-un-stagiu-de-pregatire-cu-lotul-national-u-17
Timestamp: 2019-08-22 05:31:01+00:00

Document:
Fotbalistul Victor Lolea de la CSM Reșița participă la un stagiu de pregătire cu lotul național U 17 » Radio România Reșița
Acasă Fotbal Fotbalistul Victor Lolea de la CSM Reșița participă la un stagiu de...
Fotbalistul Victor Lolea de la CSM Reșița participă la un stagiu de pregătire cu lotul național U 17
Unul dintre fotbaliștii din Centrul de juniori al CSM Școlar Reșița fost convocat în lotul național. Este vorba despre Victor Lolea care va participa la un stagiu de pregătire cu lotul național Under 17.
Reunirea lotului este programată pentru joi, 31 ianuarie la Centrul Național de Fotbal Buftea.
Fotbalistul este antrenat la CSM Reșița de Sandu Rocco, unul dintre fotbaliștii de top ai Reșiței, care ne-a vorbit despre această reușită a elevului său:
Anul trecut un alt jucător de la CSM Reșița, Bogdan Pervescu, a fost convocat la lotul național Under 15.
După cum informează FRF, reprezentativa Under 17 a României, formată din jucători născuţi începând cu 1 ianuarie 2002, va participa la un turneu amical în Spania, în perioada 7-11 februarie.
Cele trei partide se vor disputa în regiunea La Manga, conform următorului program:
7 februarie, ora 15:00 (locală): Suedia U17 – România U17
9 februarie, ora 15:00 (locală): Cehia U17 – România U17
11 februarie, ora 18:00 (locală): Norvegia U17 – România U17
România va face parte din grupa 1, alături de Italia, Austria şi Turcia. Meciurile se vor disputa în Turcia, Antalya, conform următorului program:
20 martie 2018: Italia – Turcia, România – Austria
23 martie 2018: Italia – România, Austria – Turcia
26 martie 2018: Italia – Austria, Turcia – România
La turneul final găzduit de Irlanda, în perioada 3-19 mai 2019, se vor califica echipele clasate pe primul loc şi cele mai bune 7 ocupante ale poziţiilor secunde.
Lotul convocat de selecţionerul Daniel Mogoşanu pentru acţiunea din Spania:
Portari: Alexandru Tătaru (ACS Centru de performanţă Rapid), Raul Opric (CFR Simeria)
Fundaşi: Darius Grosu (Viitorul Constanţa), Denis Bolenyi (FCSB), Mădălin Pascu (ACS Sportul Chişcani), Ştefan Stefanovici (Sporting Juniorul Vaslui), Daniel Vita (Academia Puskas/Ungaria), Ionuţ Badea (Alcorcon/Spania), Alexandru Chilili (FC Voluntari)
Mijlocaşi: Alexandru Crivac (FC Viitorul), Szondi Botond (AFK Csikszereda Miercurea Ciuc), Ovidiu Perianu (FCSB), Andrei Iana (U Craiova 1948 Club Sportiv), Ahmed Bani (Dinamo Bucureşti), Victor Lolea (CSM Şcolar Reşiţa), Alexi Pitu (FC Viitorul), Constantin Grameni (FC Viitorul), Leon Peto (FSV Mainz/Germania)
Atacanţi: Louis Munteanu (FC Viitorul), Theodor Corbeanu (Wolverhampton/Anglia).

References: CSM 
 CSM 
 CSM 
 CSM 
 CSM 
 CSM